phoneee/thai-legal-corpus huggingface dataset:
พระราชกฤษฎีกาพระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างและขยายทางหลวงเทศบาล สายเชื่อมระหว่างซอยอาภาภิรมย์กับซอยสตรีวิทยา๒ และซอยศรีสุขพ.ศ.๒๕๔๓------------- ภูมิพลอดุลยเดช ให้ไว้ ณ วันที่ ๓ พฤษภาคมพ.ศ. ๒๕๔๓ เป็นปีที่ ๕๕ ในรัชกาลปัจจุบัน พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้า ฯ ให้ประกาศว่า โดยที่เป็นการสมควรกำหนดเขตที่ดินในบริเวณที่ที่จะเวนคืน เพื่อสร้างและขยายทางหลวงเทศบาลสายเชื่อมระหว่างซอยอาภาภิรมย์กับซอยสตรีวิทยา ๒ และซอยศรีสุข ในท้องที่แขวงลาดยาวเขตจตุจักร และแขวงลาดพร้าว เขตลาดพร้าว กรุงเทพมหานคร อาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทยและมาตรา ๖๘ วรรคหนึ่ง แห่งพระราชบัญญัติทางหลวง พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๖ มาตรา ๔๘ มาตรา ๔๙ มาตรา ๕๐และมาตรา ๕๑ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายประกอบกับมาตรา ๕ วรรคสาม และมาตรา ๖ แห่งพระราชบัญญัติว่าด้วยการเวนคืนอสังหาริมทรัพย์พ.ศ. ๒๕๓๐ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๔๙ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายจึงทรงพระกรุณาโปรดเกล้า ฯ ให้ตราพระราชกฤษฎีกาขึ้นไว้ ดังต่อไปนี้ มาตรา๑ พระราชกฤษฎีกานี้เรียกว่า"พระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างและขยายทางหลวงเทศบาล สายเชื่อมระหว่างซอยอาภาภิรมย์กับซอยสตรีวิทยา ๒ และซอยศรีสุข พ.ศ. ๒๕๔๓" มาตรา๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป มาตรา๓พระราชกฤษฎีกานี้ให้ใช้บังคับได้มีกำหนดสี่ปี มาตรา๔ให้ผู้ว่าราชการกรุงเทพมหานครเป็นเจ้าหน้าที่เวนคืนตามพระราชกฤษฎีกานี้ มาตรา๕เขตที่ดินในบริเวณที่ที่จะเวนคืนตามพระราชกฤษฎีกานี้ อยู่ในท้องที่แขวงลาดยาวเขตจตุจักร และแขวงลาดพร้าวเขตลาดพร้าว กรุงเทพมหานคร มีส่วนแคบที่สุดสามสิบเมตรและส่วนกว้างที่สุดห้าสิบเมตรทั้งนี้ภายในแนวเขตตามแผนที่ท้ายพระราชกฤษฎีกานี้ มาตรา๖ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการ ชวน หลีกภัย นายกรัฐมนตรี-------------------------------------------------------------------------------------------------หมายเหตุ :-เหตุผลในการประกาศใชัพระราชกฤษฎีกาฉบับนี้ คือ เนื่องจากมีความจำเป็นจะต้องสร้างและขยายทางหลวงเทศบาล สายเชื่อมระหว่างซอยอาภาภิรมย์กับซอยสตรีวิทยา ๒ และซอยศรีสุขในท้องที่แขวงลาดยาวเขตจตุจักรและแขวงลาดพร้าว เขตลาดพร้าว กรุงเทพมหานครเพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภคในการนี้สมควรกำหนดเขตที่ดินในบริเวณที่ที่จะเวนคืนในท้องที่ดังกล่าว เพื่อให้เจ้าหน้าที่หรือผู้ที่ได้รับมอบหมายจากเจ้าหน้าที่มีสิทธิเข้าไปทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน จึงจำเป็นต้องตราพระราชกฤษฎีกานี้[รก.๒๕๔๓/๔๓ก/๑๙/๑๖ พฤษภาคม ๒๕๔๓] ปรียนันท์/แก้ไข ๓ /๕ / ๔๕
ประกาศกระทรวงอุตสาหกรรมฉบับที่ 3625 (พ.ศ. 2549)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกมาตรฐานผลิตภัณฑ์อุตสาหกรรมโซเดียมบอเรตดิบสําหรับอุตสาหกรรม - การวิเคราะห์หาปริมาณเหล็กที่ละลายได้ในตัวกลางที่เป็นด่าง -วิธี 2,2 ’ - วิธีไบไพริดิลโฟโตเมทริก---------------------------อื่นๆ - โดยที่เป็นการสมควรยกเลิกมาตรฐานผลิตภัณฑ์อุตสาหกรรมโซเดียมบอเรตดิบสําหรับอุตสาหกรรม - การวิเคราะห์หาปริมาณเหล็กที่ละลายได้ในตัวกลางที่เป็นด่าง - วิธี 2,2 ’- วิธีไบไพริดิลโฟโตเมทริก มาตรฐานเลขที่ มอก. 1964 - 2543 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ 2809 (พ.ศ. 2544) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง กําหนดมาตรฐานผลิตภัณฑ์อุตสาหกรรมโซเดียมบอเรตดิบสําหรับอุตสาหกรรม - การวิเคราะห์หาปริมาณเหล็กที่ละลายได้ในตัวกลางที่เป็นด่าง - วิธี 2,2 ’ - วิธีไบไพริดิลโฟโตเมทริก ลงวันที่ 23 มีนาคม พ.ศ. 2544 ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 12 ธันวาคม พ.ศ. 2549 โฆสิต ปั้นเปี่ยมรัษฎ์รัฐมนตรีว่าการกระทรวงอุตสาหกรรม
ประกาศคณะกรรมการควบคุมการขนส่งทางบกประกาศคณะกรรมการควบคุมการขนส่งทางบกประจำจังหวัดจันทบุรีฉบับที่๒๑ (พ.ศ. ๒๕๕๑)เรื่องกำหนดเส้นทางรถโดยสารประจำทางหมวด๔ จังหวัดจันทบุรี[๑] ด้วยคณะกรรมการควบคุมการขนส่งทางบกประจำจังหวัดจันทบุรีได้พิจารณาเห็นสมควรกำหนดเส้นทางสำหรับการขนส่งประจำทางด้วยรถโดยสารขึ้นเพื่อเป็นการอำนวยความสะดวกให้ประชาชนต่อไปฉะนั้น อาศัยอำนาจตามความในมาตรา ๒๐ (๑)แห่งพระราชบัญญัติการขนส่งทางบก พ.ศ. ๒๕๒๒ประกอบกับมติคณะกรรมการควบคุมการขนส่งทางบกประจำจังหวัดจันทบุรีในการประชุมครั้งที่ ๑/๒๕๕๑ เมื่อวันที่ ๑๐ กันยายน ๒๕๕๑ และได้รับอนุมัติจากคณะกรรมการควบคุมการขนส่งทางบกกลางในการประชุมครั้งที่ ๒๐/๒๕๕๑ เมื่อวันที่ ๑๐ พฤศจิกายน ๒๕๕๑จึงให้กำหนดเส้นทางสำหรับการขนส่งประจำทางด้วยรถโดยสาร หมวด ๔ จังหวัดจันทบุรีจำนวน ๒ เส้นทาง คือ สาย ๖๐๗๖ จันทบุรี-ท่าใหม่-แหลมเสด็จ และให้มีรายละเอียดเส้นทางแยกช่วงจันทบุรี-ท่าใหม่-แหลมสิงห์และสายที่ ๖๐๗๗ จันทบุรี-ท่าใหม่-คุ้งวิมาน โดยให้รายละเอียดเส้นทาง ดังนี้ คือสายที่ ๖๐๗๖ จันทบุรี-ท่าใหม่-แหลมเสด็จเริ่มต้นจากสถานีขนส่งผู้โดยสารจังหวัดจันทบุรีแยกซ้ายไปตามทางหลวงแผ่นดินหมายเลข ๓๑๕๓ ผ่านบ้านเขาพลอยแหวนแยกขวาไปตามทางหลวงแผ่นดินหมายเลข ๓๑๔๗ บ้านเขาวัว สนามบินอำเภอท่าใหม่โรงพยาบาลอำเภอท่าใหม่ ไปตามทางหลวงชนบทหมายเลข จบ. ๖๐๐๑ ผ่านบ้านตะกาดเง้าบ้านบางกะไชย แยกขวาไปตามทางหลวงชนบทหมายเลข จบ. ๔๐๐๒ ผ่านบ้านปากน้ำแขมหนูหาดเจ้าหลาว ไปสุดเส้นทาง ณ สถานที่จอดรถโดยสารประจำทางบ้านแหลมเสด็จช่วงจันทบุรี-ท่าใหม่-แหลมสิงห์เริ่มต้นจากสถานีขนส่งผู้โดยสารจังหวัดจันทบุรี แยกซ้าย ไปตามทางหลวงแผ่นดินหมายเลข๓๑๕๓ ผ่านบ้านเขาพลอยแหวน แยกขวาไปตามทางหลวงแผ่นดินหมายเลข ๓๑๔๗ บ้านเขาวัวโรงพยาบาลอำเภอท่าใหม่ ไปตามทางหลวงชนบทหมายเลข จบ. ๖๐๐๑ ผ่านบ้านตะกาดเง้าบ้านบางกะไชย บ้านอ่าวหมู ศูนย์วิจัยสัตว์น้ำเค็ม ข้ามสะพานแหลมสิงห์ แยกขวาไปตามทางหลวงแผ่นดินหมายเลข๓๑๔๙ ผ่านที่ว่าการอำเภอแหลมสิงห์ โรงเรียนปากน้ำแหลมสิงห์ แยกขวาไปตามถนนเทศบาลสาย๑/๓ แยกขวาไปตามถนนเทศบาล ๑ ผ่านชายหาดแหลมสิงห์ สนามกีฬาเทศบาลปากน้ำแหลมสิงห์ไปสุดเส้นทาง ณ สถานที่จอดรถโดยสารประจำทางอำเภอแหลมสิงห์ (ตึกแดง)สายที่ ๖๐๗๗ จันทบุรี-ท่าใหม่-คุ้งวิมานเริ่มต้นจากสถานีขนส่งผู้โดยสารจังหวัดจันทบุรีแยกซ้ายไปตามทางหลวงแผ่นดินหมายเลข ๓๑๕๓ ผ่านบ้านเขาพลอยแหวน แยกซ้ายไปตามทางหลวงแผ่นดินหมายเลข๓๑๔๗ แยกขวาไปตามถนนเทศบาลสาย ๑ ผ่านวัดไผ่ล้อม โรงเรียนวัดไผ่ล้อมแยกขวาไปตามถนนราชกิจ ผ่านสวนสาธารณะเทศบาลตำบลท่าใหม่สำนักงานสาธารณสุขอำเภอท่าใหม่ แยกซ้ายไปตามถนนสรรพกิจ ผ่านโรงพยาบาลอำเภอท่าใหม่แยกซ้ายไปตามถนนศรีนวดิตถ์ แยกขวาไปตามถนนเทศบาลสาย ๗ ตรงไปตามถนนกั้นน้ำเค็มคลองวังโตนดผ่านมหาวิทยาลัยบูรพา บ้านคลองขุด แยกซ้ายไปตามทางหลวงแผ่นดินหมายเลข ๓๓๙๙ไปสุดเส้นทาง ณ สถานที่จอดรถโดยสารประจำทางบ้านคุ้งวิมานประกาศณ วันที่ ๑๒ ธันวาคม พ.ศ. ๒๕๕๑พูลศักดิ์ประณุทนรพาลผู้ว่าราชการจังหวัดจันทบุรีประธานกรรมการควบคุมการขนส่งทางบกประจำจังหวัดจันทบุรีปริยานุช/ผู้จัดทำ๒๔เมษายน ๒๕๕๒[๑]ราชกิจจานุเบกษา เล่ม ๑๒๖/ตอนที่ ๓๘ ง/หน้า ๑๙๓/๙ เมษายน ๒๕๕๒
ประกาศกระทรวงอุตสาหกรรมประกาศกระทรวงอุตสาหกรรมฉบับที่ ๔๒๘๐ (พ.ศ. ๒๕๕๓)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑เรื่อง ยกเลิกมาตรฐานผลิตภัณฑ์อุตสาหกรรมทองแดงสำหรับจุดประสงค์ทางไฟฟ้า: เส้น และแท่งและกำหนดมาตรฐานผลิตภัณฑ์อุตสาหกรรมทองแดงและทองแดงเจือสำหรับจุดประสงค์ทั่วไปทางไฟฟ้า: เส้น และแท่ง โดยที่เป็นการสมควรปรับปรุงมาตรฐานผลิตภัณฑ์อุตสาหกรรมทองแดงสำหรับจุดประสงค์ทางไฟฟ้า : เส้น และแท่ง มาตรฐานเลขที่ มอก. 408 - 2525อาศัยอำนาจตามความในมาตรา๑๕ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรมฉบับที่๕๙๒ (พ.ศ. ๒๕๒๕) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑เรื่อง กำหนดมาตรฐานผลิตภัณฑ์อุตสาหกรรม ทองแดงสำหรับจุดประสงค์ทางไฟฟ้า : เส้นและแท่ง ลงวันที่ ๙ เมษายน ๒๕๒๕ และออกประกาศกำหนดมาตรฐานผลิตภัณฑ์อุตสาหกรรม ทองแดงและทองแดงเจือสำหรับจุดประสงค์ทั่วไปทางไฟฟ้า: เส้น และแท่ง มาตรฐานเลขที่ มอก. 408 - 2553 ขึ้นใหม่ดังมีรายการละเอียดต่อท้ายประกาศนี้ทั้งนี้ให้มีผลเมื่อพ้นกำหนด ๑๘๐ วัน นับแต่วันที่ประกาศในราชกิจจานุเบกษาเป็นต้นไป[๑]ประกาศ ณ วันที่ ๑๗พฤศจิกายน พ.ศ. ๒๕๕๓ชัยวุฒิ บรรณวัฒน์รัฐมนตรีว่าการกระทรวงอุตสาหกรรม[เอกสารแนบท้าย]๑.มาตรฐานผลิตภัณฑ์อุตสาหกรรม ทองแดงและทองแดงเจือสำหรับจุดประสงค์ทั่วไปทางไฟฟ้า : เส้นและแท่ง (มอก. 408 - 2553)(ดูข้อมูลจากภาพกฎหมาย)ปริยานุช/พิมพ์๒๔ กุมภาพันธ์ ๒๕๕๔ณัฐวดี/ตรวจ๒๔ กุมภาพันธ์ ๒๕๕๔จุฑามาศ/ปรับปรุง๑๐ กุมภาพันธ์ ๒๕๕๙[๑] ราชกิจจานุเบกษาเล่ม ๑๒๘/ตอนพิเศษ ๑๘ ง/หน้า ๙/๑๔ กุมภาพันธ์ ๒๕๕๔
ประกาศกระทรวงอุตสาหกรรมประกาศกระทรวงอุตสาหกรรมฉบับที่ ๔๗๓๘ (พ.ศ. ๒๕๕๘)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ เรื่องกำหนดมาตรฐานผลิตภัณฑ์อุตสาหกรรมยางดิบ - การหาปริมาณสิ่งสกปรก อาศัยอำนาจตามความในมาตรา ๑๕แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑รัฐมนตรีว่าการกระทรวงอุตสาหกรรมออกประกาศกำหนดมาตรฐานผลิตภัณฑ์อุตสาหกรรมยางดิบ - การหาปริมาณสิ่งสกปรกมาตรฐานเลขที่ มอก. 2638 - 2558 ไว้ดังมีรายละเอียดต่อท้ายประกาศนี้ ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไป[๑]ประกาศณ วันที่ ๒๒ กันยายน พ.ศ. ๒๕๕๘อรรชกา สีบุญเรืองรัฐมนตรีว่าการกระทรวงอุตสาหกรรม[เอกสารแนบท้าย]๑. มาตรฐานผลิตภัณฑ์อุตสาหกรรมยางดิบ การหาปริมาณสิ่งสกปรก (มอก. 2638 - 2558) (ดูข้อมูลจากภาพกฎหมาย)ปริยานุช/พิมพ์๑๘ พฤศจิกายน๒๕๕๘นุสรา/ตรวจ๑๘ พฤศจิกายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๙๖ ง/หน้า ๗/๑๖ พฤศจิกายน ๒๕๕๘
คำสั่งกระทรวงสาธารณสุขที่ ๑๑๔๐/๒๕๔๓เรื่อง แก้ไขทะเบียนตำรับยาซึ่งมียาฟีนิลโปรปาโนลามีน(Phenylpropanolamine) เป็นส่วนผสม[๑] เนื่องด้วยปรากฏว่า ยาฟีนิลโปรปาโนลามีน (Phenylpropanolamine)อาจเป็นสาเหตุทำให้ผู้ใช้ยาเกิดภาวะเลือดออกในสมอง (hemorrhagic stroke) ซึ่งเป็นอาการไม่พึงประสงค์ที่ร้ายแรงเมื่อเกิดขึ้นแล้วไม่สามารถแก้ไขให้คืนดีดังเดิมได้และไม่อาจคาดหมายได้ว่าจะเกิดกับผู้ใช้ยารายใดในขนาดเท่าใด ผู้ได้รับยาดังกล่าวจึงอาจไม่ปลอดภัยดังนั้น เพื่อคุ้มครองความปลอดภัยของผู้ใช้ยา อาศัยอำนาจตามความในมาตรา๘๖ ทวิ แห่งพระราชบัญญัติยา พ.ศ. ๒๕๑๐ ซึ่งแก้ไขเพิ่มเติมโดยมาตรา ๒๘ แห่งพระราชบัญญัติยา(ฉบับที่ ๓) พ.ศ. ๒๕๒๒ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงสาธารณสุขโดยคำแนะนำของคณะกรรมการยา ในการประชุมครั้งที่ ๔/๒๕๔๓ เมื่อวันที่ ๒๘ พฤศจิกายน ๒๕๔๓จึงออกคำสั่งไว้ ดังต่อไปนี้ข้อ ๑ ให้แก้ไขทะเบียนตำรับยาทุกตำรับที่มีส่วนผสมของตัวยาฟีนิลโปรปาโนลามีนหรือเกลือของฟีนิลโปรปาโนลามีน หรือที่เขียนชื่ออย่างอื่นซึ่งหมายถึงตัวยาฟีนิลโปรปาโนลามีนหรือเกลือของฟีนิลโปรปาโนลามีน โดยให้ตัดตัวยาฟีนิลโปรปาโนลามีน หรือเกลือของฟีนิลโปรปาโนลามีนหรือที่เขียนชื่ออย่างอื่นซึ่งหมายถึงตัวยาฟีนิลโปรปาโนลามีน หรือเกลือของฟีนิลโปรปาโนลามีนออกจากสูตรตำรับยาทุกตำรับข้อ ๒ ให้ผู้รับอนุญาตผลิตยา ผู้รับอนุญาตนำหรือสั่งยาเข้ามาในราชอาณาจักรยื่นคำขอแก้ไขทะเบียนตำรับยาตามข้อ๑ ให้แล้วเสร็จภายในหนึ่งร้อยแปดสิบวันนับตั้งแต่วันถัดจากวันประกาศในราชกิจจานุเบกษาเมื่อพ้นกำหนดแล้วกระทรวงสาธารณสุขจะดำเนินการเพิกถอนทะเบียนตำรับยาที่ไม่ได้ดำเนินการแก้ไขให้ถูกต้องตามกฎหมายต่อไปทั้งนี้ ตั้งแต่บัดนี้เป็นต้นไปสั่ง ณ วันที่ ๑๔ ธันวาคม พ.ศ. ๒๕๔๓กร ทัพพะรังสีรัฐมนตรีว่าการกระทรวงสาธารณสุขอัมพิกา/แก้ไข๒ พฤษภาคม ๒๕๔๕สุกัญญา/จัดทำ๑๓ พฤษภาคม ๒๕๕๒รัศม์วรรณวลัย/ตรวจ๑มิถุนายน ๒๕๕๒ศิรวัชร์/ปรับปรุง๒๕ธันวาคม ๒๕๖๑[๑] ราชกิจจานุเบกษาเล่ม ๑๑๗/ตอนพิเศษ ๑๒๙ ง/หน้า ๘๐/๑๙ ธันวาคม๒๕๔๓
ประกาศคณะกรรมการกํากับตลาดทุนที่ ทจ. 65/2558เรื่อง การเสนอขายพันธบัตรสกุลเงินตราต่างประเทศในประเทศไทย ของกิจการตามกฎหมายต่างประเทศ\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 35 มาตรา 67 และมาตรา 69 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับกับการเสนอขายพันธบัตรสกุลเงินตราต่างประเทศในประเทศไทยโดยกิจการตามกฎหมายต่างประเทศดังต่อไปนี้(1) หน่วยงานหรือองค์การของรัฐบาลต่างประเทศ(2) องค์การระหว่างประเทศ(3) นิติบุคคลที่จัดตั้งขึ้นตามกฎหมายต่างประเทศข้อ ๒ ให้นําหลักเกณฑ์ตามประกาศคณะกรรมการกํากับตลาดทุนว่าด้วยการเสนอขายหุ้นกู้สกุลเงินตราต่างประเทศในประเทศไทย มาใช้บังคับกับการอนุญาตและการยื่นแบบแสดงรายการข้อมูลและร่างหนังสือชี้ชวน สําหรับการเสนอขายพันธบัตรสกุลเงินตราต่างประเทศในประเทศไทยของกิจการตามกฎหมายต่างประเทศ โดยอนุโลม ข้อ ๓ ประกาศนี้ให้ใช้บังคับตั้งแต่วันที่ 1 มกราคม พ.ศ. 2559 เป็นต้นไปผู้มีอํานาจลงนาม - ประกาศ ณ วันที่ 27 ตุลาคม พ.ศ. 2558 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน
กฎ กกฎ ก.ร.ฉบับที่ ๑๘ (พ.ศ. ๒๕๓๙)ออกตามความในพระราชบัญญัติระเบียบข้าราชการฝ่ายรัฐสภา พ.ศ. ๒๕๑๘ว่าด้วยกรณีหย่อนความสามารถในอันที่จะปฏิบัติหน้าที่ราชการบกพร่องในหน้าที่ราชการหรือประพฤติตนไม่เหมาะสมกับตำแหน่งหน้าที่ราชการ ที่ปรากฏชัดแจ้ง อาศัยอำนาจตามความในมาตรา ๑๓ (๓)แห่งพระราชบัญญัติระเบียบข้าราชการฝ่ายรัฐสภา พ.ศ. ๒๕๑๘ และมาตรา ๔๖ ทวิแห่งพระราชบัญญัติระเบียบข้าราชการฝ่ายรัฐสภา พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติระเบียบข้าราชการฝ่ายรัฐสภา(ฉบับที่ ๔) พ.ศ.๒๕๓๕ ก.ร. ออกกฎ ก.ร.ไว้ดังต่อไปนี้ข้อ ๑[๑] กฎก.ร.นี้ให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไปข้อ ๒ข้าราชการรัฐสภาสามัญผู้ใดมีกรณีถูกกล่าวหาหรือมีเหตุอันควรสงสัยว่าหย่อนความสามารถในอันที่จะปฏิบัติหน้าที่ราชการบกพร่องในหน้าที่ราชการหรือประพฤติตนไม่เหมาะสมกับตำแหน่งหน้าที่ราชการและได้รับสารภาพเป็นหนังสือต่อผู้บังคับบัญชา หรือให้ถ้อยคำรับสารภาพต่อผู้มีหน้าที่สืบสวนหรือต่อคณะกรรมการสอบสวนตามกฎหมายว่าด้วยระเบียบข้าราชการฝ่ายรัฐสภาและได้มีการบันทึกถ้อยคำรับสารภาพเป็นหนังสือ ให้ถือเป็นกรณีที่ปรากฏชัดแจ้งถ้าผู้บังคับบัญชาตามมาตรา ๒๘เห็นว่า หากให้ผู้นั้นรับราชการต่อไป จะเป็นการเสียหายแก่ราชการผู้บังคับบัญชาดังกล่าวจะสั่งให้ผู้นั้นออกจากราชการตามนัย มาตรา ๔๖ ทวิ โดยไม่สอบสวนก็ได้ให้ไว้ ณ วันที่ ๒๘ สิงหาคม พ.ศ. ๒๕๓๙บุญเอื้อ ประเสริฐสุวรรณประธานรัฐสภาประธาน ก.ร.หมายเหตุ:-เหตุผลในการประกาศใช้กฎ ก.ร. ฉบับนี้ คือ โดยที่มาตรา ๔๖ ทวิ แห่งพระราชบัญญัติระเบียบข้าราชการฝ่ายรัฐสภาพ.ศ. ๒๕๑๘ ซึ่งแก้ไขเพิ่มเติมโดยพระราชบัญญัติระเบียบข้าราชการฝ่ายรัฐสภา (ฉบับที่๔) พ.ศ. ๒๕๓๕ บัญญัติว่า กรณีหย่อนความสามารถในอันที่จะปฏิบัติหน้าที่ราชการบกพร่องในหน้าที่ราชการ หรือประพฤติตนไม่เหมาะสมกับตำแหน่งหน้าที่ราชการที่ปรากฏชัดแจ้ง ตามที่กำหนดในกฎ ก.ร. ผู้บังคับบัญชาจะดำเนินการสั่งให้ออกจากราชการโดยไม่สอบสวนก็ได้ จึงจำเป็นต้องออกกฎ ก.ร.นี้ประภาศรี/ผู้จัดทำ๓ พฤศจิกายน ๒๕๕๑[๑]ราชกิจจานุเบกษาเล่ม ๑๑๓/ตอนที่ ๓๖ ก/หน้า ๑๔/๙ กันยายน ๒๕๓๙
กฎกระทรวง ฉบับที่ 72 (พ.ศ. 2543) ออกตามความในพระราชบัญญัติการชลประทานหลวง พุทธศักราช 2485กฎกระทรวง ฉบับที่ ๗๒ (พ.ศ. ๒๕๔๓) ออกตามความในพระราชบัญญัติการชลประทานหลวง พุทธศักราช ๒๔๘๕อาศัยอำนาจตามความในมาตรา ๘ (๑) แห่งพระราชบัญญัติการชลประทานหลวง พุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘ และมาตรา ๔๒ แห่งพระราชบัญญัติการชลประทานหลวง พุทธศักราช ๒๔๘๕ รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ให้ทางน้ำชลประทานคลองส่งน้ำสายใหญ่ฝั่งซ้ายของอ่างเก็บน้ำคลองมะนาว จากท่อระบายปากคลองส่งน้ำสายใหญ่ฝั่งซ้าย ถึงปลายคลอง ในท้องที่ตำบลโนนดินแดง อำเภอโนนดินแดง จังหวัดบุรีรัมย์ ภายในแนวเขตตามแผนที่ท้ายกฎกระทรวงนี้ เป็นทางน้ำชลประทานที่จะเรียกเก็บค่าชลประทานให้ไว้ ณ วันที่ ๒๑ สิงหาคม พ.ศ. ๒๕๔๓ ประภัตร โพธสุธน รัฐมนตรีว่าการกระทรวงเกษตรและสหกรณ์หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดให้ทางน้ำชลประทานคลองส่งน้ำสายใหญ่ฝั่งซ้ายของอ่างเก็บน้ำคลองมะนาว จากท่อระบายปากคลองส่งน้ำสายใหญ่ฝั่งซ้าย ถึงปลายคลอง ในท้องที่ตำบลโนนดินแดง อำเภอโนนดินแดง จังหวัดบุรีรัมย์ เป็นทางน้ำชลประทานที่จะเรียกเก็บค่าชลประทานเพื่อให้เกิดประโยชน์จากการใช้น้ำอย่างเต็มที่ และเนื่องจากมาตรา ๘ (๑) แห่งพระราชบัญญัติการชลประทานหลวง พุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘ บัญญัติให้ทางน้ำชลประทานที่จะเรียกเก็บค่าชลประทานต้องกำหนดโดยกฎกระทรวง จึงจำเป็นต้องออกกฎกระทรวงนี้
พระราชกฤษฎีกาให้ใช้พระราชบัญญัติควบคุมอาคารพ.ศ. ๒๕๒๒บังคับในท้องที่บางแห่งในตำบลเกาะสาหร่ายอำเภอเมืองสตูลจังหวัดสตูลพ.ศ. ๒๕๓๔ ภูมิพลอดุลยเดชป.ร.ให้ไว้ ณ วันที่๑๒ มิถุนายน พ.ศ. ๒๕๓๔เป็นปีที่ ๔๖ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรให้ใช้พระราชบัญญัติควบคุมอาคารพ.ศ. ๒๕๒๒ บังคับในท้องที่บางแห่งในตำบลเกาะสาหร่าย อำเภอเมืองสตูล จังหวัดสตูลอาศัยอำนาจตามความในมาตรา๒๕ แห่งธรรมนูญการปกครองราชอาณาจักร พุทธศักราช ๒๕๓๔ และมาตรา ๒แห่งพระราชบัญญัติควบคุมอาคาร พ.ศ. ๒๕๒๒ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาให้ใช้พระราชบัญญัติควบคุมอาคารพ.ศ. ๒๕๒๒ บังคับในท้องที่บางแห่งในตำบลเกาะสาหร่าย อำเภอเมืองสตูล จังหวัดสตูล พ.ศ.๒๕๓๔มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ใช้พระราชบัญญัติควบคุมอาคาร พ.ศ. ๒๕๒๒บังคับในท้องที่บางแห่งในตำบลเกาะสาหร่าย อำเภอเมืองสตูล จังหวัดสตูล ภายในแนวเขตตามแผนที่ท้ายพระราชกฤษฎีกานี้มาตรา ๔ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการอานันท์ ปันยารชุนนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาให้ใช้พระราชบัญญัติควบคุมอาคาร พ.ศ. ๒๕๒๒บังคับในท้องที่บางแห่งในตำบลเกาะสาหร่าย อำเภอเมืองสตูล จังหวัดสตูล พ.ศ. ๒๕๓๔(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากในท้องที่บางแห่งในตำบลเกาะสาหร่าย อำเภอเมืองสตูล จังหวัดสตูลกำลังมีการขยายตัวทั้งในด้านการก่อสร้างอาคารและการผังเมืองสมควรให้ใช้พระราชบัญญัติควบคุมอาคาร พ.ศ. ๒๕๒๒ บังคับในท้องที่ดังกล่าวเพื่อประโยชน์ในด้านการควบคุมเกี่ยวกับความมั่นคงแข็งแรง ความปลอดภัยการป้องกันอัคคีภัย การสาธารณสุข การรักษาคุณภาพสิ่งแวดล้อม การผังเมืองการสถาปัตยกรรม และการอำนวยความสะดวกแก่การจราจร จึงจำเป็นต้องตราพระราชกฤษฎีกานี้สรัลพร/พิมพ์๑๑ มกราคม ๒๕๕๑ฐิติพงษ์/ตรวจ๑๘ มกราคม ๒๕๕๑โชติกานต์/ปรับปรุง๒๘ เมษายน ๒๕๖๓อรญา/ตรวจ๙ กันยายน ๒๕๖๓[๑] ราชกิจจานุเบกษาเล่ม ๑๐๘/ตอนที่ ๑๐๗/ฉบับพิเศษ หน้า ๗๑/๑๙ มิถุนายน ๒๕๓๔
คำพิพากษาศาลฎีกาที่ 3940/2540หลักกฎหมาย: จำเลยได้ปลูกบ้านและทำประตูรั้วปิดกั้นทางพิพาทมานานประมาณ20 ปีแล้ว หลังจากนั้นโจทก์ได้ใช้ทางพิพาทโดยอาศัยสิทธิของจำเลยตลอดมา ถึงแม้โจทก์จะเคยได้ภาระจำยอมเหนือทางพิพาทมาก่อนหน้านั้นแล้ว แต่ต่อมาโจทก์ยอมรับสิทธิเหนือทางพิพาทของจำเลย ฐานะของโจทก์ย่อมเปลี่ยนไปเป็นการใช้ทางพิพาทโดยความยินยอมของจำเลยเป็นเวลานานถึง 20 ปี ย่อมถือได้ว่าภาระจำยอมระงับสิ้นไปเพราะการไม่ใช้ภาระจำยอมเป็นเวลาเกินกว่า 10 ปีแล้ว ตาม ป.พ.พ.มาตรา 1399 ทางพิพาทซึ่งอยู่ในที่ดินของจำเลย จึงไม่เป็นทางภาระจำยอมอีกต่อไป ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 3940/2540นายสร้อย ท่องแจ้ง กับพวกโจทก์นางอำนวย ปานพรมจำเลย ป.พ.พ. ม. 1399จำเลยได้ปลูกบ้านและทำประตูรั้วปิดกั้นทางพิพาทมานานประมาณ20 ปีแล้ว หลังจากนั้นโจทก์ได้ใช้ทางพิพาทโดยอาศัยสิทธิของจำเลยตลอดมา ถึงแม้โจทก์จะเคยได้ภาระจำยอมเหนือทางพิพาทมาก่อนหน้านั้นแล้ว แต่ต่อมาโจทก์ยอมรับสิทธิเหนือทางพิพาทของจำเลย ฐานะของโจทก์ย่อมเปลี่ยนไปเป็นการใช้ทางพิพาทโดยความยินยอมของจำเลยเป็นเวลานานถึง 20 ปี ย่อมถือได้ว่าภาระจำยอมระงับสิ้นไปเพราะการไม่ใช้ภาระจำยอมเป็นเวลาเกินกว่า 10 ปีแล้ว ตาม ป.พ.พ.มาตรา 1399 ทางพิพาทซึ่งอยู่ในที่ดินของจำเลย จึงไม่เป็นทางภาระจำยอมอีกต่อไป(ชวลิต ศรีสง่า-ไพโรจน์ คำอ่อน-วิเทพ ศิริพากย์)ศาลจังหวัดชัยนาท - นายวิสุทธิ์ กลิ่นพรศาลอุทธรณ์ภาค ๒ - นายสุภิญโญ ชยารักษ์แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 3940/2540นายสร้อย ท่องแจ้ง กับพวกโจทก์นางอำนวย ปานพรมจำเลย ป.พ.พ. ม. 1399จำเลยได้ปลูกบ้านและทำประตูรั้วปิดกั้นทางพิพาทมานานประมาณ20 ปีแล้ว หลังจากนั้นโจทก์ได้ใช้ทางพิพาทโดยอาศัยสิทธิของจำเลยตลอดมา ถึงแม้โจทก์จะเคยได้ภาระจำยอมเหนือทางพิพาทมาก่อนหน้านั้นแล้ว แต่ต่อมาโจทก์ยอมรับสิทธิเหนือทางพิพาทของจำเลย ฐานะของโจทก์ย่อมเปลี่ยนไปเป็นการใช้ทางพิพาทโดยความยินยอมของจำเลยเป็นเวลานานถึง 20 ปี ย่อมถือได้ว่าภาระจำยอมระงับสิ้นไปเพราะการไม่ใช้ภาระจำยอมเป็นเวลาเกินกว่า 10 ปีแล้ว ตาม ป.พ.พ.มาตรา 1399 ทางพิพาทซึ่งอยู่ในที่ดินของจำเลย จึงไม่เป็นทางภาระจำยอมอีกต่อไป(ชวลิต ศรีสง่า-ไพโรจน์ คำอ่อน-วิเทพ ศิริพากย์)ศาลจังหวัดชัยนาท - นายวิสุทธิ์ กลิ่นพรศาลอุทธรณ์ภาค ๒ - นายสุภิญโญ ชยารักษ์แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 648/2464หลักกฎหมาย: ถอนฎีกา ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 648/2464ถอนฎีกา()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 648/2464ถอนฎีกา()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุหมายเหตุ: 119371. คำพิพากษาศาลฎีกาที่ 646 - 647/2464 พิมพ์คำพิพากษาฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 646 - 647/2464 ป.อ. ()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศคณะกรรมการควบคุมการขนส่งทางบกประกาศคณะกรรมการควบคุมการขนส่งทางบกประจำจังหวัดระยองฉบับที่๓๐ (พ.ศ. ๒๕๔๙)เรื่องกำหนดเส้นทางสำหรับการขนส่งประจำทางด้วยรถโดยสาร[๑] ด้วย คณะกรรมการควบคุมการขนส่งทางบกประจำจังหวัดระยองได้พิจารณาเห็นสมควรกำหนดเส้นทางสำหรับการขนส่งประจำทางด้วยรถโดยสารขึ้นเพื่อเป็นการอำนวยความสะดวกให้แก่ประชาชนต่อไปฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบกพ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดระยอง ในการประชุมครั้งที่๒/๒๕๔๘ เมื่อวันที่ ๒๐ พฤษภาคม ๒๕๔๘ และได้รับอนุมัติจากคณะกรรมการควบคุมการขนส่งทางบกกลางในการประชุมครั้งที่ ๔/๒๕๔๙ เมื่อวันที่ ๑ กุมภาพันธ์ ๒๕๔๙ จึงให้กำหนดเส้นทางสำหรับการขนส่งประจำทางด้วยรถโดยสารหมวด ๔ จังหวัดระยอง สายที่ ๖๐๓๒ มาบตาพุด-เนินพะยอม-มาบข่าโดยให้ใช้รายละเอียดเส้นทางดังนี้ คือสายที่๖๐๓๒ มาบตาพุด - เนินพะยอม - มาบข่าเริ่มต้นจากสถานที่จอดรถโดยสารประจำทางบ้านมาบตาพุดไปตามถนนเทศบาลสายหน้าวัดมาบตาพุดผ่านวัดมาบตาพุด แยกขวาไปตามถนนเทศบาลสายเนินพะยอมผ่านบ้านบน บ้านนพเกศ แยกซ้ายไปตามทางหลวงแผ่นดินหมายเลข ๓๖ ไปสุดเส้นทาง ณ สถานที่จอดรถโดยสารประจำทางบ้านมาบข่าประกาศณ วันที่ ๑๖ กุมภาพันธ์ พ.ศ. ๒๕๔๙เสนอจันทราผู้ว่าราชการจังหวัดระยองประธานกรรมการควบคุมการขนส่งทางบกประจำจังหวัดระยองพัชรินทร์/ผู้จัดทำ๔พฤษภาคม ๒๕๔๙[๑]ราชกิจจานุเบกษา เล่ม ๑๒๓/ตอนที่ ๔๔ ง/หน้า ๒๐๗/๒๗ เมษายน ๒๕๔๙
ระเบียบกระทรวงมหาดไทยระเบียบกระทรวงมหาดไทยว่าด้วยวิธีการประกาศเชิญชวนให้ผู้มีส่วนได้เสียไปตรวจดูแผนผัง(ฉบับที่ ๓)พ.ศ.๒๕๕๐ อาศัยอำนาจตามความในมาตรา ๒๓แห่งพระราชบัญญัติการผังเมือง พ.ศ. ๒๕๑๘ ซึ่งแก้ไข เพิ่มเติมโดยพระราชบัญญัติการผังเมือง(ฉบับที่ ๒) พ.ศ. ๒๕๒๕ รัฐมนตรีว่าการกระทรวงมหาดไทยออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบกระทรวงมหาดไทยว่าด้วยวิธีการประกาศเชิญชวนให้ผู้มีส่วนได้เสียไปตรวจดูแผนผัง (ฉบับที่ ๓) พ.ศ.๒๕๕๐ข้อ ๒[๑]ระเบียบนี้ให้ใช้บังคับตั้งแต่วันประกาศเป็นต้นไปข้อ ๓ให้ยกเลิกความใน (๒) ของข้อ ๗ของระเบียบกระทรวงมหาดไทยว่าด้วยวิธีการประกาศเชิญชวนให้ผู้มีส่วนได้เสียไปตรวจดูแผนผัง พ.ศ. ๒๕๔๐และให้ใช้ความต่อไปนี้แทน(๒)ข้อความแสดงว่าผู้มีส่วนได้เสียมีสิทธิร้องขอให้แก้ไขหรือเปลี่ยนแปลงหรือยกเลิก ข้อกำหนดเกี่ยวกับการใช้ประโยชน์ที่ดินของผังเมืองรวมนั้นโดยให้ทำคำร้องขอเป็นหนังสือยื่นต่อกรมโยธาธิการและผังเมืองหรือเจ้าพนักงานท้องถิ่นผู้วางและจัดทำผังเมืองรวมหรือโดยการยื่นคำร้อง ขอผ่านทางระบบอินเทอร์เน็ตของกรมโยธาธิการและผังเมืองหรือเจ้าพนักงานท้องถิ่นผู้วางและจัดทำผังเมืองรวมนั้นภายในเวลาเก้าสิบวันนับตั้งแต่วันปิดประกาศประกาศณ วันที่ ๑๗ มกราคม พ.ศ. ๒๕๕๐บัญญัติจันทน์เสนะรัฐมนตรีช่วยว่าการกระทรวงมหาดไทยปฏิบัติราชการแทนรัฐมนตรีว่าการกระทรวงมหาดไทยโสรศ/ผู้จัดทำ๑๕กุมภาพันธ์ ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๑๗ ง/หน้า ๓๘/๑๒ กุมภาพันธ์ ๒๕๕๐
ประกาศกระทรวงอุตสาหกรรมประกาศกระทรวงอุตสาหกรรมเรื่อง การเปลี่ยนแปลงเขตเขตอุตสาหกรรมทั่วไปนิคมอุตสาหกรรมอัญธานี[๑] ตามที่ได้มีประกาศกระทรวงอุตสาหกรรมเรื่อง การจัดตั้งเขตอุตสาหกรรมทั่วไป นิคมอุตสาหกรรมอัญธานี ลงวันที่ ๓๑ มกราคม พ.ศ. ๒๕๓๕กำหนดให้พื้นที่แขวงดอกไม้ เขตประเวศ กรุงเทพมหานครเป็นเขตอุตสาหกรรมทั่วไปตามมาตรา ๓๖ (๑) แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ นั้นบัดนี้ เขตอุตสาหกรรมทั่วไปนิคมอุตสาหกรรมอัญธานี ได้มีผู้สนใจประสงค์จะลงทุนประกอบอุตสาหกรรมในเขตนี้อยู่อีกสมควรขยายพื้นที่ออกไปอีกอาศัยอำนาจตามความในมาตรา ๕ และมาตรา๓๖ วรรคสอง แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๖ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงอุตสาหกรรมจึงประกาศเปลี่ยนแปลงเขต เขตอุตสาหกรรมทั่วไปนิคมอุตสาหกรรมอัญธานี โดยให้ยกเลิกแผนที่ท้ายประกาศกระทรวงอุตสาหกรรม เรื่องการจัดตั้งเขตอุตสาหกรรมทั่วไป นิคมอุตสาหกรรมอัญธานี ลงวันที่ ๓๑ มกราคม พ.ศ. ๒๕๓๕ และให้ใช้แผนที่ท้ายประกาศนี้แทนทั้งนี้ ตั้งแต่บัดนี้เป็นต้นไปประกาศ ณ วันที่ ๒๖เมษายน พ.ศ. ๒๕๔๗พินิจ จารุสมบัติรัฐมนตรีว่าการกระทรวงอุตสาหกรรม[เอกสารแนบท้าย]๑. แผนที่ท้ายประกาศกระทรวงอุตสาหกรรม เรื่อง การเปลี่ยนแปลงเขตเขตอุตสาหกรรมทั่วไป นิคมอุตสาหกรรมอัญธานี(ดูข้อมูลจากภาพกฎหมาย)มยุรี/พิมพ์๑๖ สิงหาคม ๒๕๔๗อมราลักษณ์/ศุภสรณ์/ตรวจ๒๕ สิงหาคม ๒๕๔๗โชติกานต์/ปรับปรุง๑๓ มิถุนายน ๒๕๕๖ปณตภร/ตรวจ๑๗ มิถุนายน ๒๕๕๖[๑] ราชกิจจานุเบกษา เล่ม ๑๒๑/ตอนพิเศษ ๕๙ ง/หน้า ๑๐/๒๗ พฤษภาคม ๒๕๔๗